|  |  |
| --- | --- |
|  | \*P/2872104\* |

****

**REPUBLIKA HRVATSKA**

**MINISTARSTVO TURIZMA I SPORTA**

objavljuje

**J A V N I P O Z I V**

za podnošenje zahtjeva za dodjelu bespovratnih sredstava temeljem

**Programa razvoja cikloturizma na kontinentu u 2021. godini**

1. Predmet Javnog poziva je dodjela potpora iz Državnog proračuna Republike Hrvatske za razvoj javne turističke infrastrukture na kontinentu.
2. Prihvatljive aktivnosti:

* Izrada prometnih elaborata u svrhu trasiranja i označavanja cikloturističkih ruta;
* Izrada/postavljanje signalizacije/info ploča duž cikloturističkih ruta, uključujući oznaku EuroVelo rute;
* Uređenje/opremanje cikloturističkih ruta i postavljanje servisnih stanica za popravak bicikala duž cikloturističkih ruta;
* Izrada projektno tehničke dokumentacije za dogradnju/izgradnju biciklističkih staza (uključujući i staze za određene tipove biciklizma - enduro, XC, downhill i sl.);
* Izrada standarda za „bed&bike“ smještajne objekte;
* Postavljanje brojača biciklističkog kretanja/prometa na EuroVelo rutama, na drugim međunarodnim pravcima biciklističkih ruta (Savska ruta, Dravska ruta, Ruta Panonski put mira i sl.), u gradovima na glavnim biciklističkim pravcima kretanja, kod glavnih turističkih atrakcija na udaljenijim točkama u ruralnom prostoru i sl.;
* Uređenje cikloturističkih odmorišta/vidikovca na cikloturističkim rutama (smart odmorišta, nadstrešnice, stalci za bicikle, postavljanje pametnih klupa, postavljanje info tabli o odmorištu i relevantnim informacijama o lokalitetu/destinaciji i sl.);
* Izgradnja i uređenje bike parkova.

1. Za dodjelu bespovratnih sredstava kao predlagatelji projekta mogu se prijaviti županije:

Bjelovarsko-bilogorska, Brodsko-posavska, Karlovačka, Koprivničko-križevačka, Krapinsko-zagorska, Ličko-senjska, Međimurska, Osječko-baranjska, Požeško-slavonska, Sisačko-moslavačka, Varaždinska, Virovitičko-podravska, Vukovarsko-srijemska i Zagrebačka.

1. Cjeloviti tekst Programa razvoja cikloturizma na kontinentu u 2021. godini i obrazac zahtjeva CKL/21 sastavni su dio ovog Javnog poziva i nalaze se na internetskim stranicama Ministarstva turizma i sporta [www.mints.gov.hr](http://www.mints.gov.hr) .
2. Potrebno je dostaviti sljedeću dokumentaciju:

* Ispunjeni obrazac CKL/21;
* Potvrda nadležne Porezne uprave o nepostojanju duga prema državi, ne starija od 30 dana;
* Troškovnik predloženog projekta sastavljen na temelju ponuda (priložiti ponude);
* Kratki opis projekta za koji se traži potpora;
* Za projekte koji su vezani za izgradnju, obnovu ili rekonstrukciju, korisnik potpore mora imati riješen vlasnički, drugi stvarno-pravni status ili nadležnost prema prostoru gdje će se realizirati predloženi projekt : popis svih katastarskih čestica iz obuhvata projekta, izvadci iz zemljišnih knjiga (ZK uložak) za sve čestice iz obuhvata projekta. Za zemljište u vlasništvu RH potrebno je priložiti suglasnost Ministarstva prostornog uređenja, graditeljstva i državne imovine/ Hrvatskih šuma/ Hrvatskih voda na provedbu projekta;
* Za projekte koji su vezani za označavanje i signalizaciju (postojećih) cikloturističkih ruta potrebno je priložiti prometni elaborat sukladno Zakonu o cestama („Narodne novine“, broj 84/11, 22/13, 54/13, 148/13, 92/14 i 110/19);
* Ako projekt ima lokacijsku ili građevinsku dozvolu (rješenje o uvjetima građenja) – isto je potrebno priložiti;
* Ako projektu nije potrebna lokacijska ili građevinska dozvola (rješenje o uvjetima građenja) – potrebno je priložiti odgovarajuću potvrdu nadležnog tijela temeljem Pravilnika o jednostavnim i drugim građevinama i radovima („Narodne novine“, broj 112/17, 34/18, 36/19, 98/19 i 31/20).
* Preslika cjelokupne postojeće projektne dokumentacije u elektroničkom obliku

na prijenosnoj memoriji (CD, DVD, USB).

Prijave se podnose poštanskim putem ili osobno u zatvorenoj omotnici na adresu:

**Naziv i adresa prijavitelja:**

**MINISTARSTVO TURIZMA I SPORTA RH**

**„Prijava na javni poziv – Program razvoja cikloturizma na kontinentu u 2021. godini“ – ne otvaraj**

**Prisavlje 14**

**10 000 ZAGREB**

1. Zahtjevi koji se ne dostave u roku, zahtjevi neprihvatljivog predlagatelja, nejasni zahtjevi i zahtjevi koji nisu u skladu s Programom neće se razmatrati.
2. Javni poziv je otvoren do **25. ožujka 2021. godine.**

|  |  |  |
| --- | --- | --- |
| KLASA: | 334-07/21-07/1 |  |
| URBROJ: | 529-04-01-01/1-21-5 |
| Zagreb, | 22. veljače 2021. |